open-index/open-wikipedia-markdown huggingface dataset:
Blåsmesse

**Blåsmesse** eller **blåsius** er merkedag den 3. februar til ære for  Sankt Blasius, biskop og martyr i Sebaste i Armenia. Dagen er merket på primstaven med et (blåsende) horn, bispestav eller et skip for fulle seil.

Sankt Blasius flyktet ut i ørkenen under kristenforfølgelsen på 300-tallet og ble boende der som eremitt i sju år. Han var kjent for sine helbredende hender. Sankt Blasius ble henrettet i 316.

Sankt Blasius var lite kjent i Skandinavia, der folk tolket navnet hans med verbet å *blåse*, derav *blåsemesse*. I folketradisjonen het det at dersom det ble vind denne dagen skulle det bli et vindfullt år. Sjøfolk måtte ikke nevne dagen ved navn, for da kunne det blåse opp til storm. 

## Se også
* Primstav
Tynecastle Stadium

**Tynecastle Stadium** er hjemmebanen til det skotske Premier League-laget Heart of Midlothian, som befinner seg i Edinburgh, Skottland. Hearts har spilt sine hjemmekamper der siden 1886. Arenaen kalles *Tynie* av Hearts-fans, mens rivalene fra det andre Edinburgh-laget, Hibernian FC, kaller det noe respektløst for «The Pink Bus Shelter» eller «Swinecastle».

Tynecastle har for tiden en publikumskapasitet på 17&nbsp;420, noe som gjør det til det åttende største i Skottland etter Murrayfield, Celtic Park, Ibrox, Hampden Park, Pittodrie Stadium, Easter Road og Rugby Park.

## Eksterne lenker
*
Lukasmesse

**Lukasmesse** eller **Lukas våtmann** er merkedag den 18. oktober til ære for evangelisten Lukas. Dagen er avmerket på primstaven som et kors, en slaktebenk eller en okse.

I folketradisjonen ble dagen kalt Lukas våtmann, fordi det nesten alltid regnet denne dagen. Dagen markerte også at det nå var det tid for å starte med slaktingen.

## Litteratur
*
Nukus

**Nukus** (karakalpakisk: Nökis) er hovedstad i den autonome republikken Karakalpakstan i vestlige Usbekistan med 312&nbsp;100 innbyggere (2018).

## Kunstmuseum
En av Karakalpakstans fremste severdigheter, Savitskij Karakalpakstans kunstmuseum, ligger i Nukus. Museet har fått sitt navn etter Igor Savitskij som samlet sovjetisk avantgardekunst og reddet denne unna Stalins razziaer i perioden mellom 1920 og 1950. Den fremste grunnen til at Savitskij lyktes i å skape sin samling var at Nukus lå så avsides. Samlingen regnes i dag som en av de fremste samlingene av avantgardekunst i det tidligere  Sovjetunionen. Museet inneholder også smykker og klær som viser karakalpakisk folkekultur. 

## Miljøproblemer
Nukus og Karakalpakstans store miljøproblemer har blitt tydelige i og med Sovjetunionens sammenbrudd. Aralsjøens drastiske krymping har både påvirket klimaet og ført til at fiskerinæringen har forsvunnet. Eksperiment med biologiske våpen i sovjettiden har ledet til et forurenset testområde som holder på å bli sanert med utenlandsk hjelp. Den intensive bomullsdyrkingen i Amu-Darjas øvre løp har ledet til at Karakalpakstan enkelte år har akutt vannmangel.

## Referanser


## Eksterne lenker
*
Chuck Comeau

**Charles Andre «Chuck» Comeau** (født 17. september 1979 i Montréal) spiller trommer i bandet Simple Plan.

## Referanser


## Eksterne lenker
* 
* 
* 
*  Simple Plan's offisielle nettsted 
*  Chuck Comeau of Simple Plan på www.moderndrummer.com i mai 2004.
*  Kids of punk: Simple Plan – Chuck Comeau BIO  på davidrolemodel.tripod.com
Pedro Rodríguez (racerfører)

**Pedro Rodríguez** (født 18. januar 1940 i Mexico by, død 11. juli 1971 i Nürnberg) var en mexicansk racerfører som kjørte formel 1 fra 1963 til han døde i 1971. Han var den eldre broren til Ricardo Rodríguez. Pedro og Ricardo ble ofte kalt «de små mexicanerne». Begge brødrene var syklister og motorsyklister og de ble begge mexicanske mestere. Pedro ble nasjonal mester i 1953 og 1954 på motorsykkel. Han hadde sin internasjonale debut med biler på Nassau i 1957 i en Ferrari, med Ricardo i en Porsche.

## Karriere

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Se også
* Liste over Formel 1-førere

## Referanser
John Rhodes

:*Se også [[John Rhodes (seiler)]]*

**John Rhodes** (født 18. august, 1927 i Wolverhampton, England) er en tidligere racerfører som i  kjørte Formel 1 i en Cooper. Han kjørte bare et løp, Storbritannias Grand Prix 1965, et løp han måtte bryte grunnet tenningproblemer og fikk dermed aldri noen poeng. Han kjørte en Cooper T60, anskaffet av tidligere Formel 1-fører Bob Gerard.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Se også
* Liste over Formel 1-førere

## Referanser
Super Egon

**Super Egon** er et tegneseriealbum gitt ut i Norge i 1983. Første album het **Sannheten om Supermannen** og er tegnet av Jan og Efepé. Oversatt til norsk av Terje Dyrøy.
Tomasmesse

**Tomasmesse** refererer til ulike merkedager:

* Tomasmesse I, også kalt Tomas brygger og Tomas fulltønne, til minne om apostelen Thomas, 21. desember
* Tomasmesse II, minne om erkebiskop Thomas Becket som ble drept i Canterburykatedralen i 1170, 29. desember
Juruá

:*For den brasilianske kommunen med samme navn, se [[Juruá (Amazonas)]].*

**Juruá** er ei elv i Brasil og Peru, og ei sideelv til Amazonas.

Den er ei høyre (sørlig) sideelv til Amazonas, og ligger vest for elva Purus. De to elvene ligger begge i et enormt lavlandsområde, og Juruá har de samme karakteristikkene som Purus når det gjelder svingete og meanderende elveløp, lav strømhastighet og andre egenskaper som er karakteristisk for elver i det lavtliggende, halvt oversvømte skoglandet den renner gjennom. Den har utspring i Ucayali-regionen i Peru, og er seilbar over 1800 kilometer fra samløpet med Amazonas. Elva er rundt 2410&nbsp;km lang, og er en av de lengste av Amazonas' sideelver.

## Eksterne lenker
* Brasils Transportdepartement – «Informações Detalhadas sobre o Rio Juruá».
* Brasils Transportdepartement – «Informações sobre o Rio Juruá».
Gunnar Nilsson

: *For bokseren ved samme navn, se [[Gunnar Nilsson (bokser)]]*

**Gunnar Nilsson** (født 20. november 1948 i Helsingborg, død 20. oktober 1978 i London) var en svensk racerfører som i  og  kjørte Formel 1 for Lotus teamet. Han vant blant annet det britiske Formel 3 mesterskapet i 1975.

Nilsson kvalifiserte seg til alle de 32 løpene han deltok i, men startet ikke Argentinas Grand Prix ettersom Mario Andretti hadde problemer med sin bil og kjørte da Nilssons bil. Nilsson vant et løp, Belgias Grand Prix 1977. For  hadde han signert med Arrows, man han ble aldri frisk nok til å kunne kjøre noen løp. Selv om han ikke var frisk nok til å kjøre Formel 1, kjørte han tre International Race of Champions (IORC) løp i 1978. Han fikk to sjetteplasser, og en femteplass i de løpene. 

Han døde av testikkelkreft i 1978. Etter hans død, opprettet hans mor, Elisabeth Nilsson, Gunnar Nilssons Cancerstiftelse.

Han er begravet i Pålsjö kyrkogård i Helsingborg, Sverige i nærheten av hans foreldre, Arvid og Elisabeth Nilsson.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Se også
* Liste over Formel 1-førere
* Gunnar Nilssons Cancerstiftelse 

## Referanser


## Eksterne lenker
*
Prima vista

**Prima vista **er et uttrykk som oftest brukes innenfor musikk. Uttrykket stammer opprinnelig fra italiensk der prima betyr «første» og vista betyr «gjennomsyn», altså «første gjennomsyn». Innenfor musikk brukes uttrykket om å spille noter korrekt ved første gjennomsyn, også kalt bladlesning. 

Uttrykket brukes også om å kunne synge rett fra notene, uten å trenge øve først.
Dispergeringsmiddel

Et **dispergeringsmiddel** er en blanding av en eller flere tensider tilsatt til en suspensjon, vanligvis et kolloid, for a holde partiklene fra hverandre og hindre sedimentering eller klumping. Dispergeringsmidler kan også være gasser. Anvendes også i prossessindustri for å hindre avsetninger og utfellinger.

## Applikasjoner
### Biodispergering
Dispergeringsmidler kan anvendes for å hindre biologiske avsetninger i industrielle prosesser. De kan også anvendes for å dispergere bakterieslim og øke effektiviteten av biocider.

### Maling
I maling anvendes dispergeringsmidler for å holde pigmentene dispergert under produksjon, lagring og anvendelse.

### Motorer
Dispergeringsmidler tilsettes drivstoff og smøreoljer for å hindre avsetninger i forbrenningsmotorer.

### Oljeindustri
Dispergeringsmidler anvendes i oljeboring som kjemisk additiv for å bryte opp faste stoffer eller væsker til fine partikler eller dråper i et annet medium.

### Oljesøl
Dispergeringsmidler kan anvendes for å håndtere oljesøl.

Ved rett anvendelse kan dispergeringsmidler være en effektiv metode for å håndtere oljespill. De kan raskt fjerne større mengder av olje fra sjø-/vannoverflater og dispergere det ned i vannet. Bølgeenergien fungerer som omrøring og findispergert olje kan under rette omstendigheter brytes ned av bakterier

Et dispergerinsmiddel ble anvendt under forsøk på å fjerne oljesøl etter Exxon Valdez-forliset.

### Prosessindustri
I prosessindustrien anvendes dispergeringsmidler i prosessvæskene for å hindre uønskede avsetninger og utfellinger ved å holde dem findispergert. Prosessvæsken kan være både vann- eller oljebasert.

### Vaskemidler
Dispergeringsmidler er den prinsipielle funksjonen til vaskemidler. De består i hovedsak av emulgatorer.

## Referanser
Matthias Yu Chengxin

**Matthias Yu Chengxin** (født 27. desember 1927 i Yüjiawan i Hantai i Shaanxi i Kina, død 7. desember 2017) var en katolsk undergrunns koadjutor-biskop i Hanzhong i Shaanxi i Folkerepublikken Kina. 
## Liv og virke
### Bakgrunn
Yu Chengxin kom fra en katolsk familie. Hans brødre Bartholomew Yu Chengti og Louis Yu Runchen, skulle også bli prester og biskoper, og søsteren Rong Jie ble nonne. Han begynte på presteseminar i Hanzhong seminary i 1950 og etterpå på regionalseminaret i Kaifeng (Henan) i 1956, men ble tvunget til å avbryte sine studier da dette seminaret etter to år ble tvangsstengt.  

Under Kulturrevolusjonen ble han tatt i forvaring og sendt til tvangsarbeidsleir.

### Prest
Etter at han ble sluttet ut av fangenskapet ble han etterhvert presteviet, den 10. desember 1981.
### Biskop
Han ble i hemmelig bispeviet i 12. desember 1989, til koadjutorbiskop, muligens til hjelpebiskop; det skjedde kort tid etter at hans storebror, biskop Bartholomew Yu Chengti, var blitt arrestert. Han gjorde aktiv tjeneste som biskop i Hanzhong til 2007, og trakk seg da tilbake.

Biskop Yu ble aldri anerkjent som biskop av de kinesiske myndigheter og han ble aldri medlem av Den kinesiske katolske patriotiske forening.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Erkebiskop Mario Zanin (1890-1958) *1934
* Kardinal Paul Yü Pin (Yu Bin) (1901-1978) *1936
* Biskop Giuseppe Ferruccio Maurizio Rosà (1888-1961) *1946
* Biskop Peter Joseph Fan Xueyan (1907-1992) *1951
* Biskop Casimir Wang Milu (1943-2017) *1981
* Biskop Paul Li Zhenrong, S.J. (1919-1992) *1983
* Biskop *Matthias Yu Chengxin* (1927-2017) *1989

## Referanser
Leo Yao Liang

**Leo Yao Liang** (født 11. april 1923 i Guanghui i fylket Zhangbei i provinsen Chahar – i dag beliggende i provinsen Hebei – i Kina, død 30. desember 2009 i Xiwanzi) var en katolsk hjelpebiskop av undergrunnskatolikkenes bispedømme Xiwanzi i Hebei i Kina. 

Han ble hemmelig bispeviet i 2002, og ble en rekke ganger blitt holdt i arrest av sikkerhetsmyndighetene. Etterhvert, fra 30. juli 2006, ble han holdt, som 83-åring, i omskoleringsfangenskap, men med eskorte i helgene for å ha anledning til å feire messe blant de troende. Den situasjonen vedvarte til han ble løslatt etter 30 måneder, like før kinesisk nyttår, den 25. januar 2009.

Mens han var i fangenskap ble han holdt på forskjellige steder, og alltid isolert fra alle de andre. Han ble etterpå tillatt å møte andre, men forbudt å arrangere større samlinger.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Erkebiskop Mario Zanin (1890-1958) *1934
* Kardinal Paul Yü Pin (Yu Bin) (1901-1978) *1936
* Biskop Giuseppe Ferruccio Maurizio Rosà (1888-1961) *1946
* Biskop Peter Joseph Fan Xueyan (1907-1992) *1951
* Biskop Francis Zhou Shanfu (1915-1989) *1981
* Biskop Paul Liu Shuhe (1919-1993) *1982
* Biskop Joseph Wei Jingyi (1958- ) *1995
* Biskop *Leo Yao Liang* (1923-2009) *2002

## Referanser
Flekkpetrell

**Flekkpetrell** (*Daption capense*) er eneste art i slekten *Daption* i familien stormfugler (Procellariidae), og er en vanlig havfugl i Sørishavet. Populasjonen er beregnet til ca. to millioner fugler.

Flekkpetrellen er en mellomstor petrell med et karakteristisk utseende; helsvart hode og nakke, hvit bringe og buk, hvit på undersiden av vingene med svart innramming. Oversiden av vingene, bakkropp og stjert er svart-hvitt spraglete med et svart bånd bakerst på stjerten. Denne fjærdrakten er unik blant stormfuglene.

Flekkpetrellen hekker tallrike steder i Antarktis, og noen par hekker så langt nord som Aucklandøyene. Arten er mest utbredt på Den antarktiske halvøy og øyene i Scotiahavet. De hekker også andre steder på det antarktiske kontinent, samt på Sør-Georgia, Ballenyøyene og Kerguelen.

De opptrer i kolonier og legger rede på klipper eller fjellgrunn opptil en kilometer fra havet. Redene er enkel og vanligvis plassert under overheng for bedre beskyttelse. Et enkel egg legges i andre halvdel av november og ruges i omtrent 45 dager. Foreldrene skifter på rugingen og forsvarer redet ved å kaste opp illeluktende olje på inntrengere. Joer utgjør den største trusselen mot egg og unger.

## Eksterne lenker
*
Minnesota (elv)

**Minnesota** er en sideelv til Mississippi, og strekker seg omtrent 534 km i staten Minnesota. Little Minnesota er kilden til elven Minnesota. Den har sitt utspring i Big South Lake og renner sørøst til Mankato og tar deretter nordøst. Den renner ut i Mississippi sør for St. Paul og Minneapolis, nær Fort Snelling.

Dens navn kommer fra lakotaspråket der *mini* betyr *vann*, og *sota* er oversatt til *røyk-hvit* eller *som en skyet himmel*. Staten Minnesota er oppkalt etter elven.

De største sideelvene til Minnesota er (i den rekkefølge de renner ut i Minnesota):
* Little Minnesota
* Whetstone
* Yellow Bank River
* Pomme de Terre River
* Lac qui Parle River
* Chippewa River
* Yellow Medicine River
* Redwood River
* Cottonwood River
* Little Cottonwood River
* Blue Earth River
* Rush River
* Credit River

## Litteratur
* Waters, Thomas F. (1977). *The Streams and Rivers of Minnesota*. Minneapolis. University of Minnesota Press. ISBN 0-8166-0960-8.
Alexander Ramsey

**Alexander Ramsey** (født 8. september 1815, død 22. april 1903) var en amerikansk politiker. Han ble født ved Harrisburg i Pennsylvania.

Ramsey ble valgt fra Pennsylvania som en Whig til Representantenes hus og var i den 28. og 29. kongress fra 4. mars 1843 til 4. mars 1847. Etter dette var han den første territoriale guvernør av Minnesota fra 1. juni 1849 til 15. mai 1853 som medlem av Whig-partiet.

I 1855 ble han borgermester i St. Paul i Minnesota, valgt som den andre guvernør av den nå nye staten Minnesota den 2. januar 1860 til 10. juli 1863. Han gikk fra guvernørstillingen etter å ha blitt valgt til å inneha posten som senator i 1863 som republikaner. Han ble gjenvalgt i 1869 og holdt plassen sin til 3. mars 1875.

## Referanser


## Eksterne lenker
* 
*
Vagabond (band)

**Vagabond** var et norsk hardrock-band som eksisterte i perioden 1993 til 1996. 

Bandet ble startet av TNT-medlemmene Ronni Le Tekrø (gitar) og Morty Black (bass) etter at TNT hadde bestemt seg for å ta en pause. Øvrige medlemmer var TNTs live-medlem Dag Stokke på keyboard, trommeslager Steinar Krokstad fra Stage Dolls og Hans-Olav Solli fra Sons of Angels som bandets første vokalist. Solli ble etter kort tid byttet ut med den da relativt ukjente vokalisten Jørn Lande.

Bandets debutabum, *Vagabond*, ble gitt ut på EMI i 1994 og solgte 10 000 eksemplarer i Norge. EMI droppet deretter bandet som signerte med et japansk plateselskap. Bandets andre album, *A Huge Fan of Life*, ble gitt ut i 1996 og ble sluppet i Japan et halvt år før det ble gitt ut i Norge og Europa på egen label. Bandet ble oppløst da TNT ble gjenforent i 1996.

## Medlemmer
* Ronni Le Tekrø: gitar, kor
* Morty Black: bass, kor
* Dag Stokke: keyboard, kor
* Steinar Krokstad: trommer, kor
* Jørn Lande: vokal

## Diskografi
* *[[Vagabond (hardrock-album)|Vagabond]]* (EMI, 1994)
* *[[A Huge Fan of Life]]* (Sonet, 1996) 

## Eksterne lenker
* Biografi fra Norsk pop- og rockleksikon
*
Vagabond (andre betydninger)

**Vagabond** kan referere til:
* Vagabond – en omstreifende person
* Vagabond (reisemagasin) – et reisemagasin
* Vagabond (band) – et tidligere norsk hardrock-band
* Vagabond (danseband) – et norsk danseband
* Vagabond (merke) – svensk skomerke
* Vagabond (film) – fransk film fra 1985
Kan du inte tala?

**Kan du inte tala?** er en berømt figur, produsert av Gustavsbergs porslinsfabrik i perioden 1882–1925.

Figuren forestiller en liten gutt som har øyekontakt med en stor hund, og retter spørsmålet til den.

Figuren ble laget i parian-porselen (også kalt carraraporselen), som er en spesiell finkornet, gulaktig type biscuit-porselen som inneholder mer feltspat, og som ofte likner marmor fra Paros. Typisk størrelse: Lengde=267mm, bredde=177mm, høyde=166mm, vekt=1627g.

Det hevdes at den opprinnelige originalskulpturen ble laget i terrakotta av prinsesse Eugénie av Sverige og Norge på 1860-tallet, men dette bestrides av andre.

Motivet er også benyttet både til malerier og fotografier, og avstøpninger eller avbildninger av motivet var vanlig i mange norske og svenske hjem.

Det finnes en mengde ulike kopier og etterligninger.

## Galleri

fil:Kan-du-ikke-tale.jpg|Veggbilde (norsk tekst).
fil:Kan-du-inte-tala-G.jpg|Gipskopi av skulpturen (versjon 1)
fil:Kan-du-inte-tala-9.jpg|Gipskopi av skulpturen (versjon 2)


## Kilder
*Eugénie Bernadotte på Historiesajten.se
*Gyldendal store konversasjonsleksikon, 2. utgave, 1965.
*Artikkel som bestrider opprinnelsen
Peter Zhang Bairen

**Peter Zhang Boren** (kinesisk: 张伯仁, pinyin: *Zhāng Bórén*; født 14. februar 1915 i landsbyen Zhangjiazhuang nær Xiantao i Hubei i Kina, død 12. oktober 2005 i Hanyang) var katolsk undergrunnsbiskop av Hanyang i Folkerepublikken Kina.
## Liv og virke
### Bakgrunn
Zhang Boren fullførte juniorseminaret i 1926 og begynte det ordinære presteseminar i 1936. Han studerte i Boston og ved det pavelige universitet Urbaniana i Roma fra 1937, studerte der gjennom verdenskrigens år, i og endte opp med doktorgrad i teologi i 1945. 
### Prest
Han ble presteviet i 1949 av biskop Peter Jin Lugang (?). Han fikk formasjon hos columbanerne, men trådte ikke inn i den presteordenen. 

I 1953 ble han bispedømmeadministrator for Hanyang, men to år etter ble han innesperret på grunn av sin troskap mot Paven. Zhang tilbragte i alt 24 år i fengsel og arbeidsleirer fra da av.

### Biskop av Hanyang
Han ble bispeviet til biskop av Hanyang av biskop Victor Liu Hede, undergrunnsbiskop av Hankou, i 1984; bispevigselen fant sted i all hemmelighet på en jernbanestasjon. Kinesiske myndigheter anerkjente ikke hans bisperang og -embede.

::Han mintes i sine skrifter fra 1997: *«Da jeg overtok ledelsen av Hanyang bispedømme 16. januar 1953, ... tilbød jeg høytidelig mitt bispedømme til Det* [=Marias] *uplettede hjerte og ba henne om å gi oss to tjenester: 1) at vårt bispedømme skulle fritas fra pesten av religiøs reformasjon mot paven i Roma, og 2) at jeg, den svakeste av alle menn, ikke skulle være en Judas ... 45 år med alvorlig forfølgelse har gått siden vi tilbød vårt bispedømme til Det uplettede hjerte. Fakta beviste at Det uplettede hjerte vennlig har gitt oss de to tjenestene vi hadde bedt om.»*   

::Han skrev igjen i 1997: *«Den 13. september 1955, da politimenn, med våpnene rettet mot meg, brølte og truet meg for å få meg til å gi avkall på paven i Roma, sa jeg rett ut til dem: ‘Skyt meg død, men jeg vil ikke gi avkall på paven.’ Jeg ble ikke skutt, men tilbrakte 24 harde år i fengsel og slavearbeidsleir.»*

Etter forslag fra Pavestolen - som anerkjente ham som rettelig biskop av Hanyang - forsonet han seg med i 1990-årene «den åpne kirke»s biskop i Hanyang, Bernardine Dong Guangqing.

Biskop Peter Zhang Bairen døde i Hanyang den 12. oktober 2005. Som en uvanlig konsesjon tillot de lokale myndigheter at biskop Zhangs gravleggelsesseremonier ble åpne for allmenheten. Ved begravelsen medvirket geistlige både fra den offisielle kirke og fra undrgrunnskirken.

## Referanser
Amtsfri by

En **amtsfri by** (tysk: *amtsfrei Stadt*) er betegnelsen på kommuner i Tyskland som har bystatus, og som samtidig ikke hører til noe amt. For amtsfrie kommuner uten bystatus, eksisterer betegnelsen *amtsfrei Gemeinde* (amtsfri kommune), og dette har nøyaktig den samme praktiske betydning som statusen amtsfri by. Amtsfrie byer ivaretar selv de oppgavene som amtene ivaretar for amtstilhørende kommuner, men hører fortsatt til under en krets (*kreis* eller *landkreis*). Byer som ikke hører under en krets blir er kretsfrie byer.

Om en kommune har bystatus eller ikke, og om den hører til et amt eller er amtsfri har mange ganger mer historisk enn praktisk betydning, da mange amtsfrie byer er mindre enn amtstilhørende kommuner/byer.

## Se også
*Tysklands lokalforvaltning
Holmes & Yo-Yo

***Holmes & Yo-Yo*** er en amerikansk komiserie som gikk på ABC fra 1976 til 1977. Serien handlet om en to politietterforskere, der den ene var en robot. Hovedrollene som politietterforskeren Alexander Holmes og hans robot-kollega ble spilt av henholdsvis Richard B. Shull og John Schuck. 

Noen episoder ble sendt på NRK i 1977 under tittelen *Mot i brystet*.

## Handling
Alexander Holmes og Gregory "Yo-Yo" Yoyonivich er to tilsynelatende normale politietterforskere. Sistnevnte er imidlertid en androide med dataelektronikk i brystet. Yo-Yo var programmert spesielt for oppgaven innen politiet og arbeidet med Holmes, som både var distre og uheldig. Som regel fungerte Yo-Yo bra, men feil i systemet forekom, særlig hvis fjernstyringsenheter ble brukt i nærheten av ham.

## Om serien
Serien ble i 2002 rangert som #33 på TV Guides liste over de 50 verste TV-produksjoner noen sinne.

11 av episodene gikk høsten 1976, mens de to siste ble sendt i august 77 (USA).

## I rollene
* Richard B. Shull: Alexander Holmes
* John Schuck: Robot kalt Gregory "Yoyo" Yoyonovich
* Bruce Kirby: Captain Harry Sedford
* Andrea Howard: Officer Maxine Moon
* Larry Hovis: Dr. Babcock
* Ben Hammer: Chief Dwight Buchanan
* Fritzi Burr: Mimi Buchanan

## Referanser


## Eksterne lenker
*
The Best of Bob Dylan

***The Best of Bob Dylan*** er et samlealbum av Bob Dylan, utgitt 15. november 2005. Det er en forminsket utgave av *[[The Essential Bob Dylan]]*, men som med de britiske «Best of Dylan»-utgivelsene er dette albumet ikke sett på som en del av Dylans offisielle diskografi

Alle sangene på albumet har tidligere blitt utgitt, unntatt «Not Dark Yet» og «Things Have Changed», har alle blitt utgitt i remastret format av plateselskapet Columbia Records. Med unntak av «Summer Days» (fra *[[Love and Theft]]*), er alle tilgjengelige på *[[The Essential Bob Dylan]]*.

*The Best of Bob Dylan* er tilgjengelig i digipak-format, i et forsøk på å etterligne en vinylplate. Albumet har omslagstekst skrevet av Bill Flanagan med kommentarer til hver av albumets sanger. I denne teksten er det fastslått at albumet er ment å være prøver på Dylans sangmateriale for folk som først nå har begynt å vise sin interesse for musikeren.

## Sporliste
Alle sanger er skrevet av Bob Dylan, unntatt Hurricane, som er skrevet av Dylan/Jacques Levy.

#«Blowin' in the Wind»
#«The Times They Are a-Changin'»
#«Mr. Tambourine Man»
#«Like a Rolling Stone»
#«Rainy Day Women #12 & 35»
#«All Along the Watchtower»
#«Lay, Lady, Lay»
#«Knockin' on Heaven's Door»
#«Tangled Up in Blue»
#«Hurricane»
#«Forever Young»
#«Gotta Serve Somebody»
#«Jokerman»
#«Not Dark Yet»
#«Things Have Changed»
#«Summer Days»

## Kilder
* http://www.searchingforagem.com/2000s/International049.htm 

## Eksterne lenker
*
Japan Airlines Flight 123

**Japan Airlines Flight 123** var en japansk innenriksflygning fra Haneda lufthavn (Tokyo internasjonale lufthavn) til Osaka internasjonale lufthavn. Mandag 12. august 1985 styrtet Boeing 747-maskinen fra Japan Airlines som opererte flyvningen. Med 520 omkomne er dette den ulykken med ett fly som gjennom tidene har krevd flest liv. Tenerife-ulykken i 1977 med to involverte fly er den eneste flyulykken som har krevd flere menneskeliv.

## Flyvningen
Flygningen forløp normalt inntil tolv minutter etter avgang. Da oppsto en dekompresjon i halepartiet. Pilotene gjorde alt de kunne for unngå en styrt, og det klarte de i 32 minutter før flyet mistet høyde og styrtet mot et fjell i Gunma i Kantōregionen og krasjet. Kun fire personer overlevde. Blant de omkomne var den japanske sangeren og skuespilleren Kyu Sakamoto, som hadde hatt verdenssuksess med sangen «Sukiyaki» i begynnelsen av 1960-årene.

## Årsak
I 1978 landet flyet med nesen for høyt opp i lufta så halen ble flerret opp. Flyet ble reparert, men arbeidet var ikke i henhold til spesifikasjonene fra Boeing-fabrikken. Syv år senere åpnet såret seg og rev av halefinnen, noe som førte til at alle fire hydraulikksystemer ble ødelagt og all hydraulikkolje rant ut.

## Flyet
 
Flyet som opererte flyvningen var en Boeing 747SR-46 registrert JA8119. Det fløy for første gang 28. januar 1974, og hadde  flytimer og gjennomført  flyvninger. Flyvningen var dagens femte, nest siste.

## Referanser


## Eksterne lenker
* 
* (engelsk) Aircraft Accident Report – Aircraft Accident Investigation Commission
* Opptak av kommunikasjonen mellom flyet og tårnet i Tokyo – [YouTube]
*  Aircraft Accident Report  – Aircraft Accident Investigation Commission
* (engelsk) Learning from the Past Japan Airlines
Valle (Bamble)

**Valle** er ei grend ved sjøen i Bamble kommune i Telemark. Stedet er tettbebygd, men er ikke definert som tettsted av Statistisk sentralbyrå. Bebyggelsen i Valle er en blanding av fast bosetning og fritidsbebyggelse, både på  fastlandet og på øyene utenfor. Fritidsbebyggelsen er dels fraflyttede gamle bolighus, hytter fra 1900-tallet og nyere hyttefelt. Fylkesvei 3360 fører til Valle fra fylkesvei 363, som er gamle E18 gjennom Bamble. 

## Referanser
Blues (album)

***Blues*** er et samlealbum av Bob Dylan, utgitt 8. august 2006 og distribuert eksklusivt av Barnes & Noble. Omslagsteksten er skrevet av Bill Flanagan, som også har skrevet tekst for albumet *[[The Best of Bob Dylan]]* fra 2005. Albumet inneholder tre spor som definitivt har blitt remastret fra de vanlige albumversjonene, disse har ikke blitt remastret før.

## Sporliste
Alle sanger er skrevet av Bob Dylan

# «She Belongs to Me» (fra albumet *[[Bringing It All Back Home]]* fra 1965)
# «Leopard-Skin Pill-Box Hat» (fra albumet *[[Blonde On Blonde]]* fra 1966)
# «It Takes a Lot to Laugh, It Takes a Train to Cry» (fra albumet *[[The Bootleg Series Volumes 1–3 (Rare & Unreleased) 1961–1991]]* fra 1991)
# «Down in the Flood» (fra *[[Bob Dylan's Greatest Hits Vol. II]]*)
# «Meet Me in the Morning» (fra albumet *[[Blood on the Tracks]]* fra 1975)
# «Gotta Serve Somebody» (fra albumet *[[Slow Train Coming]]* fra 1979)
# «Groom's Still Waiting at the Altar» * (Remastret versjon av sangen fra 1981, originalt en B-side, men utgitt på albumet *[[Shot Of Love]]* senere.
# «Seeing the Real You at Last» * (Remastret versjon fra albumet *[[Empire Burlesque]]* fra 1985.)
# «Everything Is Broken» (fra albumet *[[Oh Mercy]]* fra 1989)
# «Dirt Road Blues» * (remastret versjon fra albumet *[[Time Out Of Mind]]* fra 1997)
# «High Water (For Charley Patton)» (fra albumet *[[Love and Theft]]* fra 2001)
# «Blind Willie McTell» (fra albumet *[[The Bootleg Series Volumes 1–3 (Rare & Unreleased) 1961–1991]]* fra 1991)

Sanger med * er ikke remastret tidligere.

## Kilder
*http://www.searchingforagem.com/2000s/2006.htm

## Eksterne lenker
*
The Script

**The Script** er et alternative rock-band fra Dublin, Irland. Bandet består av Danny O'Donoghue (hovedvokalist og keyboard), Mark Sheehan (gitar) og Glen Power (trommer).
 
Bandet ble til i 2001, etter at kameratene Danny O'Donoghue og Mark Sheehan slo seg sammen med trommeslageren Glen Power. De har gitt ut 4 album, deriblant sangene «Hall of fame», «If you could see me now», «Breakeven» og «Superheroes». 

Vokalisten Danny O'Donoghue er også kjent som dommer i programserien ''The Voice UK'', men ga seg i 2013 for å fokusere mer på bandet. I løpet av få år har bandet fylt opp flere store arenaer verden rundt, og blir ofte kalt for etterkommere av U2.

## Eksterne lenker
* 
* 
*
Fylkesvei 3962

**Fylkesvei 3962** går mellom Klepland og Tangvall i Kristiansand kommune.

Frem til 2019 hadde veien betegnelsen fylkesvei 166 (Vest-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
World Transplant Games

**World Transplant Games** (WTG) er et idrettsmesterskap for mennesker som er organtransplanterte. WTG arrangeres hvert andre år. Det konkurreres i følgende grener: Friidrett, svømming, tennis, bordtennis, badminton, bowling, volleyball, squash og sykling. Ingen konktaktidretter som for eksempel fotball er med, fordi de transplanterte har gått gjennom kirurgi på forskjellige deler av kroppen. Dermed er muskelvev svekket, samt at transplanterte organer tåler støtbelastninger i mindre grad enn vanlige organer.

For å delta må man ha transplantert ett eller flere av følgende organer: Nyre, lever, lunge, hjerte, bukspyttkjertel eller ikke-autolog beinmarg.

Siden 1994 har det også vært arrangert vinter-WTG.

## Formål
Hovedformålene med mesterskapet er å bidra til økt bevissthet rundt organdonasjon, få flere til å vurdere og skaffe seg et donorkort, og å være et insentiv for å få transplanterte til å mosjonere. Mennesker som har fått nye organer, må for resten av livet bruke immundempende medisiner for å forhindre at kroppen avstøter organet, og disse medisinene har diverse bivirkninger som økt risiko for hjerte- og karsykdommer, samt at de bryter ned muskel- og beinvev.

## Historie
Det første WTG ble arrangert i 1978 i Porsmouth, England, med et hundretall deltakere fra Storbritannia, Frankrike, Tyskland, Hellas og USA. WTG på 2000-tallet har hatt godt over 1000 deltakere, antall medlemsnasjoner er nå ca. 70.

## Tidligere mesterskap
*Sommer-WTG*
2007 Thailand 
2005 Canada
2003 Frankrike
2001 Japan
1999 Ungarn
1997 Australia
1995 Storbritannia
1993 Canada
1991 Ungarn
1989 Singapore
1987 Østerrike
1984 Nederland
1982 Hellas
1980 USA
1979 Storbritannia
1978 Storbritannia

*Vinter-WTG*
2008 Finland
2005 Polen
2004 Italia
2001 Sveits
1999 USA
1996 Frankrike
1994 Frankrike

## Eksterne lenker
* World Transplant Games Federation
* Sidene for World Transplant Games 2009, som arrangeres i Gold Coast, Australia.
Brohlbach

**Brohlbach** i Brohltal er en liten elv på 20 kilometer med utspring i Eifel i Rheinland-Pfalz i Tyskland. Elven er en av sideelvene til Rhinen fra venstre. Den har sitt utspring i kommunen Hannebach og renner gjennom Brohldale, der riksveien Bundesstraße 412 (Brohltalstraße) også går. Elven munner ut i Rhinen ved Brohl-Lützing.
Torgeir Hoås

**Torgeir Hoås** (født 30. mars 1985) er fotballspiller som spiller for 2.-divisjonsklubben Skeid. Han har tidligere spilt for Molde, Sogndal, Drøbak/Frogn og Manglerud Star. Han er bror til Øyvind Hoås. 
 
Hoås har  spilt landskamper for yngre landslag der han står bokført med ett mål på fire kamper som spiss.

Etter to og et halvt år i Drøbak valgte han å forlate badebyen til fordel for Manglerud Star. Grunnen til overgangen var at han ikke hadde lyst til å spille 3. divisjonsfotball. DFI rykket ned fra 2. divisjon i 2009, og Hoås ble kåret til klubbens beste spiller.

Hoås skrev under for Skeid i mars 2011.

Han har studert gått ved Norges idrettshøgskole, der han har fått med seg en mastergrad i coaching og idrettspsykologi.

## Referanser


## Eksterne lenker
*
Libor Charfreitag

**Libor Charfreitag** (født 11. september 1977 i Trnava) er en slovakisk sleggekaster. Charfreitag har flere ganger deltatt i mesterskapsfinaler. Første gang var i EM 2002 i München hvor han ble nummer sju. Denne plasseringen oppnådde han også under OL 2004 i Athen. Under VM 2005 i Helsingfors ble han nummer ni. Karrierens høydepunkt er bronsemedaljen fra VM 2007 i Osaka. Charfreitag sin personlige rekord på 81,81, ble oppnådd under et stevne i Praha i 2003.
## Referanser


## Eksterne lenker
*
Nette

**Nette (Mittelrhein)** er en elv i Rheinland-Pfalz i Tyskland og en av sideelvene til Rhinen fra venstre med en lengde på 59 kilometer. Elven har sitt utspring i Eifel sør for Nürburg og renner østover gjennom Mayen før den munner ut i Rhinen mellom Weißenthurm og Andernach nordvest for Koblenz.

## Referanser
Steny Hoyer

**Steny Hamilton Hoyer** (født 14. juni 1939 i New York) er en demokratisk representant i Kongressen for Maryland, og har representert Marylands 5. distrikt siden 1981. Fra 2007 til 2011 var han valgt til leder for det demokratiske flertallet (majoritetsleder) i Representantenes hus, til partiet mistet flertallet til republikanerne. Hoyer har også vært demokratenes innpisker i to omganger (2003–2007 og 2011–2019).

Han har tre døtre med Judith Pickett Hoyer, som døde i 1997. Hoyer har også tre barnebarn og et oldebarn.

Hoyer har en kandidatutdannelse i jus fra Georgetown University.

## Referanser


## Eksterne lenker
* 
* 
* 
* 
*  Offisiell nettside som representant
*  Majoritetslederens nettside
Pfrimm

**Pfrimm** er en elv i Rheinland-Pfalz i Tyskland og en av sideelvene til Rhinen fra høyre med en lengde på 42,7 kilometer. Elven har sitt utspring i Pfälzer Wald ved Sippersfeld og munner ut i Rhinen ved Worms.
François Vidal

**François Vidal** var en fransk turner.  

Han deltok i VM 1907, der Frankrike vant sølv i lagkonkurransen. Individuelt fikk han ingen medaljer, men fikk 5.-plass i mangekampen sammenlagt. 

## Referanser
Fylkesvei 3992

**Fylkesvei 3992** går mellom Lundevik og Lunde i Lindesnes kommune.

Frem til 2019 hadde veien betegnelsen fylkesvei 206 (Vest-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Dafneforia

**Dafneforia** var en festival som i antikken ble holdt hvert niende år ved Theben i Boiotia i Hellas til ære for Apollon Ismenius eller Galaxius (et tilnavn for Apollon).

Festivalen besto av en prosesjon hvor hovedfiguren var *Dafnefhoros*, en lærbærbærer, symbolisert i en gutt fra en god familie og med edel framtreden, og hvor hans foreldre måtte være i live. Rett foran denne gutten gikk en av hans nærmeste slektninger som bar en olivengren med bær og blomster og i den øverste enden en bronsekule hvor det hang flere mindre kuler. En annen og mindre kule ble plassert på midten av grenen, eller stolpen (som ble kalt for en κώπω), og som ble deretter ble tvinnet rundt av purpurbånd, og ved den nedre enden safrangule bånd. Disse ballene skal etter sigende ha representert solen, stjernene og månen, mens båndene refererte til årets dager, 365 i antallet.

Dafneforos bar en gyllen krone eller en krans av laurbær, rikt kledd og holdt delvis stolpen. Han ble fulgt av et kor av unge piker som bar ytterligere grener og sang en hymne til guden. Dafneforos dediserte en bronsetripod i Apollontempelet og geografen Pausanias, som skrev om Hellas på 100-tallet e.Kr. nevner at tripoden der var ved Amfitryon da hans sønn Herakles hadde vært Dafneforos (*ix. 10.4*). Festivalen er også beskrevet av Proklos, sitert av Photios i dennes *Bibliotheca, kodeks 239*.

## Kilder
* 
*  Daphnephoria i Encyclopædia Britannica
Røtter (TV-serie)

***Røtter*** (originaltittel: *Roots*) er en amerikansk dramaserie som ble sendt på ABC i 1977. Serien omhandler slavenes historie i USA og kan betegnes som et historisk drama. Hovedrollen spilles av LeVar Burton, mens andre sentrale roller spilles av Ben Vereen, John Amos og Louis Gossett jr. Serien er basert på Alex Haleys bok **', fra 1976. 

''Røtter'' vant ni [[Emmy]]-priser, blant annet for beste TV-serie. Den ble i tillegg belønnet med en [[Golden Globe]] for beste TV-serie og en [[Peabody Award]].

Den ble sendt på [[NRK]] i 1978 og i 2000.

Serien fikk flere oppfølgere; i 1979 miniserien **', i 1988 TV-filmen *Roots: The Gift*, og i 1993 miniserie, **. Sistnevnte omhandler livet til Alex Haleys mor.

En nyinnspilling ble sendt på History Channel 2016.

## Handling
En dramaserie basert på Alex Haleys berømte bok om hvordan afrikanerne ble ført til Amerika som slaver midt på 1700-tallet. Haley bygde på historiske kilder og på fortellinger han hørte som barn om hvordan familien hans kom til Amerika.

Seriens handling begynner i Gambia, der vi følger Kunta Kinte (LeVar Burton) fra fødselen i 1750 og gjennom oppveksten. Som femtenåring blir han brakt ut i jungelen sammen med sine kamerater for å forberedes til seremonien som skal gjøre ham til mann. Samtidig kommer skipet «Lord Ligonier» til Gambia for å hente en last med slaver. Kunta er en av dem som blir brutalt tatt til fange og fraktet over havet til Amerika. Resten av serien omhandler hans liv i Amerika, og etterhvert livet til hans barn og barnebarn.

## Om serien
### Priser
*Røtter* ble i 1977 nominert til 37 Emmy-priser og vant ni. Den vant i tillegg en Golden Globe, en Peabody Award og en DGA Award. Det kan også nevnes at den i 2007 ble tildelt en Anniversary Award ved TV Land Awards.

### Mottakelse og virkninger
51 % av alle amerikanske husholdninger fulgte serien, noe som var usedvanlig høye tall. Det har blitt anslått at mellom 130 og 140 millioner så hele eller deler av serien da den originalt sendt i januar 1977.

Serien ble nyskapende på flere måter; den var den første suksessfulle serien som viste afroamerikanere i helterollene; den introduserte også miniserieformatet «*consecutive-night mini-series*», det vil si at alle episodene gikk daglig istedenfor ukentlig. Serien har også blitt kreditert for å hatt en positiv virkning i relasjon til raseforholdene i USA. Den markerte et vannskille i tv-historien – og i synet på det afrikanske Amerika. 

Historien om den afrikanske slaven Kunta Kinte og hans etterkommere er blitt et symbol på afroamerikanernes kamp for en egen kulturell og historisk identitet. Den gav det svarte Amerika en stolthet det hadde manglet, mente forfatteren selv. Samtidig gjorde beretningen et dypt inntrykk også på det hvite Amerika. Slavehandelen, en skamplett på nasjonens historie, ble her utgangspunkt for en triumferende familiesaga, en virkeliggjøring av den amerikanske drømmen.

Også i Norge samlet serien store deler av nasjonen foran tv-skjermene da den ble sendt høsten 1978.

## I rollene

## Referanser


## Eksterne lenker
*
* Åpningsvignett (YouTube)
Roots

Roots har flere betydninger, blant annet:
* Roots (musikksjanger) – brukt om folkemusikk i USA
* Roots (album) – musikkalbum av Sepultura
* Roots (Trond Granlund) – musikkalbum av Trond Granlund
* Roots (Jan Groth-album) – musikkalbum av Jan Groth
* Røtter (TV-serie) – TV-serie med originaltittel *Roots*
* ROOTS (konferanse) – Recent Object Oriented Trends Symposium  (i Bergen til 2011)
Sursteik

**Sursteik** er et festmåltid som gjerne har blitt servert i konfirmasjon, bryllup, og som et festmåltid i Julen. 

Hvor sursteik opprinnelig kommer fra er høyst usikkert. Noen sier Vestlandet, andre er mer spesifikke og sier Rogaland, Jæren, Stavanger, Haugesund, Bergen også videre, men den kan også ha sitt opphav utenfor Norge.

Sursteik er i utgangspunktet en helt vanlig steik av storfe, svin, småfe, elg, hjort, eller reinsdyr. Den kalles sursteik fordi den er syrnet, noe som var en vanlig måte å bevare kjøtt på før kjøleskap og fryseboks ble vanlig. Syrningsprosessen mørner også kjøttet, som derfor ikke trenger å være av beste kvalitet. Steiken kan for eksempel marineres i surmelk, som kulturmelk eller kefirmelk, i 7–10 dager i kjøleskap, før den tørkes av og brunes i smør og løk i jerngryte og deretter trekkes i melk over svak varme til kjernetemperaturen når cirka 70° C. Noen bruker også eddik- og ølmarinade for å syrne steiken, som da blir en god del syrligere på smak. Sjyen som blir etter koking brukt til å lage sausen. Sursteik serveres ofte med poteter, kokte gulrøtter, rosenkål og rørte tyttebær til.

Sursteik nevnes også ofte i forbindelse med nordmannen Jakob Sjølset (1877–1962) fra Øksendal i Møre og Romsdal. Han var to turer i Amerika, men vendte hjem for godt i 1914. Sjølset var kokk i mange brylluper og gravferder i bygda, helt fram til 1950-åra. Han brukte surost (surmelksbrunost) til å syrne kjøttet. Siden denne osten er vanskelig å få tak i nå for tiden, kan man i stedet bruke 5–6 skiver vanlig brunost og ei teskje  eddik.

## Referanser
Koreas Grand Prix

**Koreas Grand Prix** var et Formel 1-løp som fra  til  ble arrangert på banen Korea International Circuit, som ligger i Yeongam i provinsen Sør-Jeolla i Sør-Korea.  

## Kontrakten
2. oktober 2006 ble det bekreftet at Formel 1 skulle kjøre på Korea International Circuit i Sør-Korea fra 2010 på en 7-års kontrakt med en mulighet med + 5 år, frem til 2021.

Selv med bekreftelsen havnet ikke løpet på den foreløpige kalenderen for 2010 av FOM (Formula One Management). Dette var fordi arrangørene ikke hadde fått godkjent stønad for arrangementet. Koreas Grand Prix 2010 fikk til slutt datoen 17. oktober av det internasjonale bilsportforbundet (FIA) på sin kalender for Formel 1-sesongen 2010, publisert den 21. september 2009

i 2011 hadde arrangørene for Koreas Grand Prix vist misnøye ovenfor FOM og deres leder Bernie Ecclestone over kontraktbetingelsene, og ville forhandle om en ny fornyet kontrakt med bedre betingelser for arrangøravgiften alle baner må betale FOM. Ecclestone sa blank nei og sa forhandlingene i første omgang var vanskelig nok, samt at arrangørene hadde lest kontrakten før de signerte. Vil de ikke betale, ville løpet bli tatt av kalenderen. Den siste kalenderen for Formel 1-sesongen 2012, utgitt i desember 2011, hadde Koreas Grand Prix fått plass.

Etter Australias Grand Prix 2012 annonserte arrangørene for Koreas Grand Prix at de hadde fått en ny avtale med FOM som ville spare dem for 20.5 millioner dollar (rundt 227 973 120 norske kroner pr. 13. november 2023), men sjef for arrangørgruppa for Koreas Grand Prix, Kang Hyo-seok, innrømte at Formel 1 fortsatt var "for dyrt" for Korea, med et tap på 26 millioner dollar i 2012. Selv med dette gikk løpet som planlagt i 2023

## Avlysningen av Koreas Grand Prix
På den foreløpige kalenderen for Formel 1-sesongen 2014 fikk Koreas Grand Prix plass, men på den offisielle kalenderen for 2014, ble løpet tatt av.

i 2015 var løpet ikke på den foreløpige kalenderen, men ble senere lagt til på en annen kalender i desember 2014. Løpet fikk da plass den 3. mai 2015 med en "TBC" bak. Løpet ble dermed flyttet fra å bli arrangert på slutten av året, til starten av året istedenfor. 

12. desember 2014 fortalte Bernie Eccelstone at Koreas Grand Prix måtte settes på kalenderen av juridiske årsaker, og oppga krav i kontrakten som grunnen til dette. Arrangørene ønsket ikke å arrangere løpet, og FIA tok senere løpet av kalenderen med dette som begrunnelse.

## Vinnere av Koreas Grand Prix

## Referanser

## Eksterne lenker
*
Jan Calson

**Jan Calson** var en belgisk turner. 

Han deltok i det første VM som ble arrangert, i 1903, der han var med og vinne sølv i lagkonkurransen, bak Frankrike.  

## Referanser
Bjørn Røse

**Bjørn Røse** (født 24. april 1951) er en norsk embedsmann. Han var ansatt som toll- og avgiftsdirektør i perioden 2007–2016.

Røse ble utdannet siviløkonom fra Norges Handelshøyskole i 1974. Han arbeidet i Oslo kommune fra 1989 til 2007, det siste året som kommunaldirektør i byrådsavdelingen for byutvikling. I 2007 ble han utnevnt til toll- og avgiftsdirektør for en periode på seks år. Han tok over etter Marit Wiig som hadde sittet i åtte år.

Røse fratrådte som tolldirektør i juli 2016 og ble innvilget permisjon frem til tiltredelse som spesialrådgiver i Finansdepartementet 1. februar 2017.

## Referanser
Vittorio Cioni

**Vittorio Cioni** (født 12. oktober 1900, død 29. september 1981) var en italiensk roer som deltok i de olympiske leker 1932 i Los Angeles.

Cioni vant en olympisk sølvmedalje i roing under OL 1932 i Los Angeles. Han var med på den italienske åtteren som kom på andreplass bak USA. Mannskapet på den italienske båten var; Vittorio Cioni, Mario Balleri, Renato Bracci, Dino Barsotti, Roberto Vestrini, Guglielmo Del Bimbo, Enrico Garzelli, Renato Barbieri og Cesare Milani som var styrmann.

## OL-medaljer
* 1932  Los Angeles -  Sølv i roing, åtter  ITA

## Referanser


## Eksterne lenker
*
Morion

**Morion** kan bety:
* en type historisk militærhjelm, se Morion (hjelm)
* en fargevariant av røykkvarts
* en elv i Frankrike, bielv til Aron, se Morion (elv)
* en landsby i det franske området La Thuile